विष्णु प्रभाकर जी का मानना है कि लघुकथा के लिए कथ्य, भाषा और शैली तीनों चीजें अनिवार्य हैं। कथ्य के अनुरूप ही भाषा और शैली होनी चाहिए और लघुकथाकार थोड़े–से–थोड़े शब्दों में अधिक–से–अधिक बात कहने की कला में निष्णात होना चाहिए। जैसे छायावादी कवि जब नारी के यौवन का वर्णन करते थे तो नख से शिख तक हर चीज का वर्णन करते थे, लेकिन शरतचन्द्र ने नारी का वर्णन एक पंक्ति में किया–‘यौवन जैसे उसके शरीर में ठहर गया था।’ तो लघुकथा के लिए इस भाषा की जरूरत है।